Kiaulės Nugara

Kiaulės Nugara – sala Kuršių mariose, prie tarptautinės jūrų perkėlos Klaipėdos mieste.

1986 m. susiaurinus protaką tarp Kiaulės nugaros ir Smeltės pusiasalio, pastatytas keltų linijos Klaipėda–Mukranas terminalas. Tai viena didžiausių salų Lietuvoje, jos ilgis ~850 m, didžiausias plotis apie 350 m, plotas apie 0,36 km².Kiaulės nugara. Mažosios Lietuvos enciklopedija. Nuoroda tikrinta 2021-11-29. Taip pavadinta dėl kiaulės nugarą primenančios formos. Galutinai susiformavo apie 1960 m.

Joje pastatyta aukštos įtampos elektros linijos į Kuršių neriją atrama. Saloje gausu laukinių paukščių perimviečių. Prie salos patogiausia priplaukti iš šiaurės vakarų pusės. Šalia salos yra pastatytas suskystintų gamtinių dujų terminalas bei krantinė, prie kurios švartuojasi SGD laivas-saugykla Independence.Kiaulės Nugara. Visuotinė lietuvių enciklopedija. Nuoroda tikrinta 2022-06-12.

 Išnašos 

Kategorija:Klaipėdos geografija
Kategorija:Lietuvos salos